EkBass/fiwiki-20250220-pages-articles huggingface dataset:
Havaijinnokikana

Havaijinnokikana (Fulica alai) on Havaijin kotoperäinen rantakana. Joskus se luokitellaan amerikannokikanan alalajiksi. Laji taantui voimakkaasti 1900-luvulla, ja sen kanta on enää 1 250–2 600 yksilöä. Titian Ramsay Peale kuvaili lajin holotyypin Havaijiilta vuonna 1848.IBC == Lähteet == Luokka:Nokikanat
Amerikannokikana

Amerikannokikana (Fulica americana) on amerikkalainen rantakana. Lajista tunnetaan kaksi alalajia, joista nimialalaji americana asuttaa Pohjois- Amerikan Alaskan kaakkoisosista Nova Scotiaan, ja sieltä etelään aina Nicaraguaan ja Costa Ricaan sekä Länsi-Intian saaristoon. Alalaji columbiana elää Kolumbiassa ja Pohjois-Ecuadorissa. Pohjoiset populaatiot talvehtivat lähinnä Panamassa ja Havaijilla. Johann Friedrich Gmelin kuvaili lajin holotyypin Pohjois-Amerikasta vuonna 1789.IBC == Lähteet == Luokka:Nokikanat
Andrea Freccero

Andrea Freccero (s. 4. maaliskuuta 1968 Genova) on italialainen sarjakuvapiirtäjä. Suomessa hänet tunnetaan parhaiten Aku Ankka -lehdessä ja Aku Ankan taskukirjoissa ilmestyneistä Disneyn eläinmaailmaan sijoittuvista sarjakuvaseikkailuista. Hän toimi Giovan Battista Carpin oppipoikana. Ensimmäisen tarinansa (Zio Paperone e il biribidio verde) Freccero teki vuonna 1989 Carpin kanssa, mutta kustantaja laittoi tarinan pelkästään Carpin ja Giorgio Pezzinin nimiin. == Lähteet == == Aiheesta muualla == *Andrea Freccero Akupediassa *Andrea Freccero INDUCKSissa Luokka:Italialaiset sarjakuvantekijät Luokka:Disneyn sarjakuvien tekijät Luokka:Vuonna 1968 syntyneet Luokka:Elävät henkilöt
Andiennokikana

Andiennokikana (Fulica ardesiaca) on eteläamerikkalainen rantakana. Sen elinympäristö käsittää mantereen länsiosan Kolumbian eteläosista Ecuadoriin, Peruun, Pohjois-Chileen, Boliviaan ja Luoteis-Argentiinaan. Lajista tunnetaan kaksi alalajia. Johann Jakob von Tschudi kuvaili lajin holotyypin Junínjärveltä vuonna 1843.IBC == Lähteet == Luokka:Nokikanat
Rakkauden haudalla

Rakkauden haudalla on Juice Leskisen säveltämä ja sanoittama kappale, jonka levytti ensin Sakari Kuosmanen vuonna 1984.http://www.aanitearkisto.fi/firs2/kappale.php?Id=Rakkauden+haudalla Kappale on tunnettu etenkin Jonna Tervomaan esittämänä versiona, joka ilmestyi Helmiä ja sikoja -elokuvan soundtrackilla 2003 ja nousi Tervomaan suurimmaksi hitiksi.http://www.jonnatervomaa.com/bio.html Elokuvassa kappaleen lauloi Saaraa näytelleen Amanda Pilkkeen äänistuntti Elisabeth Ehrnrooth.https://www.elonet.fi/fi/elokuva/1194888http://www.nordiskfilm.fi/video/behindthescenes.php?id=858 Myös Juha Lehti on esittänyt kappaleen Laulava sydän -albumilla 2000.http://www.emi.fi/julkaisut/296/musiikkia_tv_sarjasta_laulava_sydan_vol.1 Kappale alkaa säkeillä Osaan sanoa kymmenellä kielellä kiitos / osaan hyvää uutta vuotta toivottaa / Mutta aamuöisin loistavaa tähteä en kiinni saa. ==Lähteet== Luokka:Juice Leskisen kappaleet Luokka:Vuoden 1984 kappaleet
Racławicen panoraama

Racławicen panoraama () on 15 × 114 metrin http://www.panoramaraclawicka.pl - Panorama of the Battle of Racławice kokoinen panoraamamaalaus Racławicen taistelusta, Kościuszkon kapinan ajalta. Nykyään maalaus sijaitsee Wrocławissa, Puolassa ja on yksi kaupungin tärkeimmistä nähtävyyksistä. Rakennus, jossa maalaus sijaitsee nykyään on valmistunut vuonna 1967 ja itse maalaus on saatu nykyiseen muotoonsa vuonna 1985.Wrocław in Your Pocket, What to see, Racławice Panorama Panoraamamaalaus sijaitsee pyöreässä huoneessa, jonne noustaan huoneen keskeltä. Maalausta on mahdollista päästä katsomaan yksittäin tai ryhmässä. Näyttelyssä vieraillee noin 1 600 vierasta päivittäin.Wrocław in Your Pocket, What to see, Racławice Panorama Näytös kestää 30 minuuttia ja se sisältää ääniselosteen puolaksi. Seloste on mahdollista saada myös englanniksi, ranskaksi, venäjäksi, espanjaksi, saksaksi ja muutamalle muulle kielelle.Wrocław in Your Pocket, What to see, Racławice Panorama ==Aiheeseen liittyvää kirjallisuutta== * Józef Piątek, Małgorzata Dolistowska, "Panorama racławicka", Wrocław 1988, ISBN 83-04-02757-7 (puolaksi, englanniksi, saksaksi) * Magdalena Irek-Koszerna "Panorama Racławicka piórem i pędzlem", Wydawnictwo Zet 2010 ISBN 978-83-62013-38-8 (puolaksi) * Krystyna Tyszkowska "Panorama Racławicka : 90 lat niezwykłych dziejów", ISBN 83-03-01493-5 (puolaksi) * Józef Grabski "Mała Panorama Racławicka Wojciecha Kossaka i Jana Styki", 2002 IRSA Publishing House, ISBN 978-83-915130-0-2 (puolaksi) * Franciszek Ziejka, "Panorama Racławicka", Wydawnictwo: K.A.W. 1984, ISBN 83-03-00206-6 (puolaksi) ==Lähteet== ==Aiheesta muualla== *Racławicen panoraaman viralliset sivut *Lisätietoa maalauksesta Wroclawin kunnan internetsivuilla Luokka:Puolan taide Luokka:Historiamaalaukset
Gomashio

thumb|220px|Gomashiota. Gomashio (ごま塩, myös gomasio) on kuiva, furikaken tapainen japanilainen mauste, joka on tehty seesaminsiemenistä ja suolasta. Sitä käytetään monissa japanilaisissa ruoissa, kuten sekihanissa. Sitä ripotellaan myös toisinaan tavallisen riisin tai onigirin päälle. Joissain gomashioissa on suolan joukossa myös sokeria. Paahdettujen seesaminsiementen ansiosta gomashio on väriltään ruskeaa tai mustaa. Yleensä myös suola paahdetaan. Monet tekevät gomashion itse, mutta sitä myydään myös kaupoissa lasi- ja muovipurkeissa. Gomashio on myös osa makrobioottista ruokavaliota, jossa sitä käytetään tavallisen suolan terveellisempänä vaihtoehtona. ==Aiheesta muualla== *Gomashio-sivu *Gomashiosta kertova blogimerkintä, jossa on myös resepti Luokka:Japanilainen keittiö Luokka:Maustesekoitukset
Shichimi

Shichimi tōgarashi (jap.七味唐辛子, seitsemän maun chilipippuri) tai yksinkertaisemmin shichimi on yleinen japanilainen maustesekoitus, jossa on seitsemää ainesosaa. Se tunnetaan myös nanami tōgarashina Japanin ulkopuolella. Tyypillisessä sekoituksessa saattaa yleisimmin olla punaisia chilipippureita, jotka ovat pääainesosa, sanshoja, raastettuja appelsiininkuoria, mustia ja valkoisia seesaminsiemeniä, hampun siemeniä, inkivääriä ja noria tai aonoria. Joissain resepteissä saattaa olla myös unikon siemeniä, yuzun kuoria tai veripeippiä. Shichimiä käytetään usein keitoissa ja nuudelien ja gyūdonin päällä. Sitä käytetään myös joidenkin riisivalmisteiden, kuten riisikakkujen, agemochin ja senbein, mausteena. ==Lähteet== ==Aiheesta muualla== *Togarashi-seared ahi tuna recipe Luokka:Japanilainen keittiö Luokka:Maustesekoitukset
The 1955 London Sessions

__NOTOC__ The 1955 London Sessions on Big Bill Broonzyn albumi, jonka on julkaissut Sequel Records vuonna 1990. Levy sisältää äänityksiä, jotka Pye- studioiden henkilökunta teki 26.-27. lokakuuta vuonna 1955 Lontoossa. Ensimmäisenä sessiopäivänä Broonzy äänitti yhtyeen kanssa ensi kerran neljään vuoteen. Neljästä äänitetystä kappaleesta kaksi, "Trouble in Mind" ja "Whiskey Head Man" hylättiin eikä tiedetä, oliko näissä yhtye mukana. Muissa kappaleissa Broonzy esiintyy yksin laulaen ja soittaen kitaraa. Nämä kappaleet on äänitetty toisena studiopäivänä. Levyn esittelytekstin on tehnyt Orbiston Parva. Parvan mukaan valkoisella yleisöllä oli Broonzysta mielikuva pikemminkin folk- kuin blueslaulajana, joten hitaammissa lauluissa Broonzyn äänenkäytössä on aikaisempaa enemmän korusäveliä, etunuotteja ja melismaa. Parva myös kehuu Broonzyn metronomintarkkaa peukalotekniikkaa kitarasäestyksessä. Kaikki kappaleet on siirretty alkupäräisiltä Pye/NIXA- nauhoilta Lontoon PRT-studioilla. Alkuperäiset sessiot on tuottanut Denis Preston apulaisinaan Eric Tomlinson ja Joe Meek. Uusintajulkaisun tuottaja on Bob Fisher. Levykannen suunnittelu on Big-I -yhtiön käsialaa ja valokuvan Broonzysta on toimittanut Pictorial Press. == Kappaleet == Kaikki kappaleet kirjoittanut Big Bill Broonzy, ellei toisin mainittu. # # # # # # # # # # Kappaleessa "Partnership Woman" on Parvan mukaan käytetty perinteistä teemaa kappaleesta "Rollin' and Tumblin'" ja kappaleessa "Soutbound Train" on otteita kappaleesta "Chattanooga Choo Choo". == Muusikot == * Big Bill Broonzy – laulu, kitara * Leslie Hutchinson – trumpetti (kappaleet ”It Feels So Good” ja ”Southbound Train”) * Bruce Turner – alttosaksofoni (kappaleet ”It Feels So Good” ja ”Southbound Train”) * Kenny Graham – tenorisaksofoni (kappaleet ”It Feels So Good” ja ”Southbound Train”) * Benny Green – baritonisaksofoni (kappaleet ”It Feels So Good” ja ”Southbound Train”) * Dill Jones – piano (kappaleet ”It Feels So Good” ja ”Southbound Train”) * Jack Fallon – basso (kappaleet ”It Feels So Good” ja ”Southbound Train”) * Phil Seamen – rummut (kappaleet ”It Feels So Good” ja ”Southbound Train”) == Lähteet == * Big Bill Broonzy CD The 1955 London Sessions (Sequel Records NEX CD 119, 1990) Luokka:Vuoden 1990 albumit Luokka:Big Bill Broonzyn albumit
Ochazuke

Ochazuke (jap. お茶漬け) on yksinkertainen japanilainen ruoka, joka on tehty kaatamalla vihreää teetä, dashia tai kuumaa vettä keitetyn riisin päälle. Ochazuken yleisimpiä päällyksiä ovat tsukemono, umeboshi, nori (merilevä), furikake, seesaminsiemenet, tarako, mentaiko, suolattu lohi, shiokara (suolassa säilötyt merenelävät) ja wasabi. Ruoka on helppo valmistaa, ja sen avulla ylijäänyt riisi voidaan hyvin syödä nopeana välipalana. Ruoka tunnetaan myös cha-cha gohan -nimellä. Ruoasta tuli alun perin suosittu Heian-kaudella, jolloin sen valmistukseen käytettiin usein vettä. Edo-kauden alussa sen sijaan alettiin käyttää teetä. Kiotossa ochazuke tunnetaan bubuzukena. Kun kiotolainen henkilö kysyy vieraalta, haluaako tämä syödä bubuzukea, henkilö tarkoittaa todella, että toinen on viipynyt liian pitkään. Se on siis kohtelias tapa pyytää vierasta lähtemään. Luokka:Japanilainen keittiö
Furikake

Furikake (振り掛け / ふりかけ) on kuiva japanilainen mausteJapanilainen furikake (riisimauste) . Japanese Kitchen. Accessed 28 October 2009., joka on tarkoitettu ripoteltavaksi riisin päälle. Se on tyypillisimmin kuivatun kalan, seesaminsiementen, paloitellun merilevän, sokerin, suolan ja natriumglutamaatin yhdistelmä. Sekoitukseen lisätään usein myös katsuobushia tai okakaa, lohta, veripeippiä, munia, misoa ja kasviksia. Furikake on usein kirkkaan värinen ja hiutaleinen. Siinä saattaa toisinaan olla pieni kalan ja merenelävien maku. Japanin ulkopuolella furikakea voi löytää monista aasialaisista ruokakaupoista tai etnisen ruoan käytäviltä suurista supermarketeista. ==Katso myös== *Gomashio - Furikaken tapainen mauste, joka sisältää suurimmaksi osaksi mustia seesaminsieniä. *Shichimi *Ochazuke - Furikaken kaltainen ruoka: se ripotellaan riisin päälle, ja riisi upotetaan vihreään teehen. ==Lähteet== == Aiheesta muualla == Luokka:Japanilainen keittiö Luokka:Maustesekoitukset
Pyöräily kesäolympialaisissa 1928

Vuoden 1928 kesäolympialaisten pyöräily järjestettiin 4. - 6\. elokuuta 1928 Amsterdamissa, Alankomaissa. Tämä oli kahdeksas kerta kun laji oli mukana olympialaisten ohjelmassa. Mukana oli 149 osanottajaa 27 eri maasta. Tapahtumia oli kuusi. Laji pidettiin ainoastaan miehille. ==Mitalistit== ===Ratapyöräily=== Tapahtuma Kultaa Hopeaa Pronssia Aika-ajo Willy Hansen Gerard Bosch van Drakestein Dunc Gray Sprintti Roger Beaufrand Antoine Mazairac Willy Hansen Tandem Bernhard Leene Daan van Dijk Ernest Chambers John Sibbit Hans Bernhardt Karl Köther Joukkuetakaa-ajo Cesare Facciani Marco Cattaneo Mario Lusiani Luigi Tasselli Johannes Maas Piet van der Horst Janus Braspennincx Jan Pijnenburg George Southall Harry Wyld Leonard Wyld Percy Wyld ===Maantiepyöräily=== Tapahtuma Kultaa Hopeaa Pronssia Maantieajo Henry Hansen Frank Southall Gösta Carlsson Joukkuemaantieajo Henry Hansen Orla Jørgensen Leo Nielsen Jack Lauterwasser John Middleton Frank Southall Gösta Carlsson Erik Jansson Georg Johnsson ==Mitalitaulukko== 1\. 3 0 1 4 2\. 1 3 0 4 3\. 1 0 0 1 3\. 1 0 0 1 5\. 0 3 1 4 6\. 0 0 2 2 7\. 0 0 1 1 7\. 0 0 1 1 ==Lähteet== *Cycling at the 1928 Amsterdam Summer Games Luokka:Kesäolympialaiset 1928 1928
Ala-Sleesian voivodikunta

Ala-Sleesian voivodikunta () on yksi Puolan kuudestatoista voivodikunnasta. Se sijaitsee maan lounaisosassa. Ala-Sleesian voivodikunnan pääkaupunki on Wrocław. Voivodikunnassa on arviolta 2 904 207 asukasta (vuonna 2015), ja sen pinta-ala on 19 946,74 neliökilometriä. == Kaupungit ja kunnat == Voivodikunnassa on 91 kaupunkia ja kuntaa.http://www.stat.gov.pl/gus/45_655_PLK_HTML.htm *Wrocław (635 280) *Wałbrzych (125 773) *Legnica (105 485) *Jelenia Góra (86 663) *Lubin (76 595) *Głogów (68 954) *Świdnica (60 354) *Bolesławiec (40 837) *Oleśnica (36 951) *Dzierżoniów (34 678) *Zgorzelec (32 925) *Bielawa (31 219) *Olawa (30 908) *Kłodzko (28 249) *Jawor (24 347) *Nowa Ruda (24 261) *Świebodzice (23 126) *Polkowice (22 279) *Lubań (22 137) *Kamienna Góra (21 440) *Bogatynia (19 068) *Strzegom (16 782) *Boguszów-Gorce (16 687) *Złotoryja (16 503) *Ząbkowice Śląskie (16 242) *Jelcz-Laskowice (15 196) *Chojnów (14 389) *Brzeg Dolny (12 786) *Góra (12 574) *Wołów (12 286) *Strzelin (12 192) *Trzebnica (12 180) *Milicz (12 004) *Kowary (11 824) *Syców (10 712) *Bystrzyca Kłodzka (10 638) *Kudowa-Zdrój (10 204) *Lwówek Slaski (9 687) *Pieszyce (9 490) *Ziebice (9 234) *Środa Śląska (8 800) *Oborniki Śląskie (8 426) *Chocianów (8 215) *Gryfów Śląski (7 128) *Szklarska Poręba (7 094) *Głuszyca (6 999) *Żarów (6 902) *Polanica-Zdrój (6 900) *Twardogóra (6 866) *Sobótka (6 780) *Piława Górna (6 779) *Żmigród (6 573) *Przemków (6 551) *Lubawka (6 529) *Piechowice (6 494) *Stronie Śląskie (6 246) *Lądek-Zdrój (6 181) *Ścinawa (5 934) *Pieńsk (5 799) *Szczawno-Zdrój (5 506) *Kąty Wrocławskie (5 418) *Bolków (5 380) *Jaworzyna Śląska (5 240) *Szczytna (5 234) *Jedlina-Zdrój (5 116) *Duszniki- Zdrój (5 113) *Bierutów (5 066) *Karpacz (5 063) *Olszyna (4 786) *Leśna (4 752) *Świeradów-Zdrój (4 554) *Mieroszów (4 515) *Zawidów (4 412) *Mirsk (4 136) *Nowogrodziec (4 055) *Wojcieszów (3 940) *Siechnice (3 851) *Prochowice (3 702) *Niemcza (3 121) *Węgliniec (3 072) *Złoty Stok (2 930) *Bardo (2 860) *Wąsosz (2 828) *Międzylesie (2 776) *Radków (2 460) *Świerzawa (2 439) *Międzybórz (2 356) *Wiązów (2 230) *Prusice (2 203) *Wleń (1 884) *Lubomierz (1 818) == Lähteet == == Aiheesta muualla == *Województwo Dolnośląskie Viralliset kotisivut *Ala-Sleesian voivodikunnan hallinnolliset sivut *
Anders Andersson

Anders Johan Andersson (1899–1987) oli ruotsalainen lentokonesuunnittelija, jonka kuuluisimmat lentokoneet ovat Bücker Jungmann, Jungmeister, Student ja Bestmann sekä Saab Safir koulukoneet. Hän tuli ylioppilaaksi vuonna 1919 ja alkoi uransa ilmailun parissa varusmiehenä Flygkompaniet Malmenissa Linköpingissä. Hän opiskeli Chalmersin yliopistossa Göteborgissa ja sen jälkeen saksalaisessa insinöörikoulussa Strelitzissa, josta sai diplomin lentotekniikasta. Hän palkkautui joulukuussa 1927 lujuuslaskijaksi Bayerische Flugzeugwerken tehtalle (BFW) Augsburgiin. Tehtaan pääsuunnittelija oli Willy Messerschmitt. Andersson nousi lujuuslaskijoiden päälliköksi. Vuonna 1930 hän palasi Svenska Aero AB (Lidingössä) ainoaksi lujuuslaskijaksi ja pääsuunnittelijaksi. Hän suunnitteli J 6 Jaktfalken hävittäjän. Svenska Aeron johtaja oli Clemens Bücker. Tehdas meni nurin vuonna 1933 – sen toiminnot siirtyivät ASJAlle, joka toimi Linköpingissä. Andersson palasi keväällä 1933 Saksaan palanneen Bückerin tehtaalle. Andersson sai organisoida sen suunnittelutoimiston. Kuusi vuotta hän toimi Bücker Flugzeugbaun pääsuunnittelija – aikana, jona yhtiö toteutti Bücker Jungmann, Jungmeister, Student ja Bestmann koulukoneet. Kaksi muuta tyyppiä ei päässyt sarjatuotantoon. Ruotsin ilmavoimat hankki Bestmann-koneen koulukoneeksi nimellä Sk 25. Hän palasi 1. syyskuuta 1939 Ruotsiin. 15. syyskuuta 1939 Andersson toimi jo Saabilla Linköpingissä. Saabin ainoa tuote B 17 -pommikone ei ollut vielä lentänyt ja yhtiö odotti valtion tilausta B 18 -koneen suunnittelusta. Andersson totesi Saabin olleet tuolloin hallitsemattomassa kaaoksessa. Yhdysvalloista ostetut insinöörit olivat suunnittelun johdossa – tähän oli hyvä perustelu: haluttiin oppi tekemään metallirakenteisia lentokoneita nopeasti. Yhdysvallat kutsui insinöörinsä takaisin juuri tuohon aikaan. Anderssonin päätyö oli Saab 91 Safir (Sk 50), joka selkeästi pohjautui hänen työhönsä Saksassa. Andersson sai ruotsalaisen ilmailuinsinööripalkinnon, Thulinmedaljen, vuonna 1948. == Lähteet == * Bevingat, nr. 2, 2010 (pdf) Luokka:Ruotsalaiset lentokonesuunnittelijat Luokka:Vuonna 1899 syntyneet Luokka:Vuonna 1987 kuolleet
Hero Factory

Hero Factory on yhdysvaltalainen tietokoneanimaatiosarja, joka perustuu Legon samannimiseen lelusarjaan. ==Juoni== Sarjan 4-osaisessa Alokkaiden nousu -sarjassa kokeneet Alpha-ryhmän Herot Preston Stormer, Dunkan Bulk ja Jimi Stringer sekä alokkaat William Furno, Mark Surge ja Natalie Breez käyvät taistelua läpi avaruuden entisenä Hero-alokkaana, Von Nessinä tunnetun, Von Nebulan joukkoja vastaan. Jaksossa Tulikoitos Hero Factory esittelee kaksi ensimmäistä 2.0-mallista Heroa: Julius Nexin ja Nathan Evon. Yhtäkkiä, kun polttoaineista riippuvaiseksi tulleet Tuliroistot hyökkäävät Fire Lordin johdolla Tankkiasema 22:een ja Hero Factory kokee pahan tappion. Mutta sitten Stormer, Furno, Breez ja Surge päivitetään myös 2.0-Heroiksi ja lähtevät jatkamaan taistelua. Tarinassa Villi planeetta Hero-alokas nimeltä Rocka joutuu Hero Factoryyn aiemmin kuuluneen tiedemiehen, tohtori Witchin (alun perin Aldous Witch), ansaan. Tohtori Witch aikoo louhia Quaza-malmia tullakseen kuolemattomaksi, mutta uhkaa samalla tuhota planeetta Quatrosin ja kostaa Makurolle ja Heroille sen että hänet karkotettiin. Stormer, Bulk, Stringer, Furno, Nex ja Rocka saavat uuden Quatrosin oloihin sopivan 3.0-päivityksen ja tulevat apuun. Tarinassa Pako jokainen vangittu rikollinen onnistuu pakenemaan Hero Factoryn huippuvartioidusta vankilasta Von Nebulan luoman mustan aukon kautta. Jokainen Hero lähetetään uusine päivityksineen henkilökohtaisille tehtäville roistojen nappaamiseksi apunaan uudenlaiset Hero-käsiraudat. Mutta Hero Factory joutuu näiden poissaollessa Anti-Quazaa käyttävän Black Phantomin valloittamaksi. Jaksossa Loisaivot tuntematon vihollinen, jolle Black Phantom oli ehtinyt lähettää Hero Factoryn suunnitelmat, alkaa teollisesti tuottamaan Aivoja, jotka etsivät eri puolilta planeettaa viattomia eläinlajeja mutatoiden heidät hirviöiksi, jotka hyökkäävät Makuhero Cityyn. Stormer, Bulk, Furno, Surge, Breez, Evo ja Rocka puolustavat kaupunkia uusilla ritarimaisilla sekä Aivoilta suojaavilla päivityksillä. Jaksossa Invasion from Below Antropolis Cityssä maan alla eläneet olennot alkavat kaapata kaupungin asukkaita ruokkiakseen kuningatartaan. Alpha-ryhmän Herot lähtevät valtavilla taistelukoneillaan pysäyttämään niitä. ==Jaksoluettelo== 2010 − Alokkaiden nousu (Rise of the Rookies) #Furnon koe (Trials of Furno) #Ydinkriisi (Core Crisis) #Sisäinen vihollinen (The Enemy Within) #Von Nebula (Von Nebula) 2011 # * Tulikoitos (Ordeal of Fire) #Villi planeetta, osa 1 (Savage Planet, Part One) #Villi planeetta, osa 2 (Savage Planet, Part Two) 2012 # * Pako, osa 1 (Breakout, Part One) #Pako, osa 2 (Breakout, Part Two) 2013 # * Loisaivot (Brain Attack) 2014 # * Invasion from Below ==Äänirooleissa== ===Alkuperäiset=== ====Jaksot 1–10==== ====Invasion from Below==== ===Suomenkieliset äänet=== ==Aiheesta muualla== * TV Range Luokka:Yhdysvaltalaiset televisiosarjat Luokka:Lastenohjelmat Luokka:2010-luvun piirrossarjat Luokka:Tietokoneanimaatiosarjat
Vihollisen keskellä

Vihollisen keskellä () on John Mooren ohjaama yhdysvaltalainen trillerielokuva vuodelta 2001. Elokuvan jatko-osat ovat Vihollisen keskellä 2: Pahuuden akseli vuodelta 2006 ja Vihollisen keskellä: Kolumbia vuodelta 2009. == Juoni == Yhdysvaltalainen hävittäjä ammutaan alas Bosnian sodan aikana. Serbit teloittavat lentäjän, mutta navigoija onnistuu pakenemaan ja pelkää joutuvansa vangiksi. Kun aika on valumassa vähiin, hänen päällikkönsä aloittaa dramaattisen pelastusoperaation, joka sotii Nato-direktiivejä vastaan. == Näyttelijät == == Soundtrack == # Feeder: "Buck Rogers" # Ryan Adams: "The Rescue Blues" # Fluke: "Atom Bomb" # Ray Charles: "What'd I Say" # Dion: "The Wanderer" # Orion: "That's all right" # Moby: "My Weakness" == Kuvauspaikat == * Bratislava, Slovakia * USS Carl Vinson, Yhdysvallat * USS Constellation, Yhdysvallat == Aiheesta muualla == * * Luokka:Yhdysvaltalaiset sotaelokuvat Luokka:John Mooren ohjaamat elokuvat Luokka:Vuoden 2001 yhdysvaltalaiset elokuvat Luokka:Yhdysvaltalaiset toimintaelokuvat Luokka:Elokuvat ilmailusta Luokka:Elokuvat merenkulusta
Ville Hara

Ville Severi Hara (s. 25. huhtikuuta 1974 Helsinki) on suomalainen arkkitehti. Hän opiskeli arkkitehtuuria Helsingin Teknillisessä korkeakoulussa ja Ranskassa École d’Architecture Paris-Bellevillessa. Hän valmistui arkkitehdiksi 2002. Hara on työskennellyt Ranskassa, Kroatiassa ja Saksassa (Sauerbruch Hutton Architects). Hän perusti heti valmistuttuaan 2004 oman toimiston Anu Puustisen kanssa. Hän oli ehdokkaana Mies van der Rohe -palkinnon saajaksi 2003. ==Töitä== * Korkeasaaren näkötorni, Helsinki * Vantaan Pyhän Laurin kappeli *Löyly Sauna, Helsinki * Taivallahden kylpylähotelli, Helsinki * Kyrö Distillery Companyn tynnyrivarasto, Isokyrö ==Lähteet== ==Aiheesta muualla== * Ville Haran suunnittelema Korkeasaaren näköalatorni, Helsinki * Avanto Architects Luokka:Suomalaiset arkkitehdit Luokka:Vuonna 1974 syntyneet Luokka:Elävät henkilöt
Nouabal-Ndokin kansallispuisto

Nouabal-Ndokin kansallispuisto on luonnonsuojelualue Kongon tasavallassa. Se perustettiin vuonna 1993 ja kattaa yli 4 000 km2. Puisto on tärkeä metsänorsujen, vuorigorillojen, simpanssien, bongojen ja monien muiden uhanalaisten nisäkkäiden suojelussa.Nouabale-Ndoki National Park WCS Congo == Lähteet == Luokka:Kongon tasavallan maantiede Luokka:Kansallispuistot
Pan Amin lento 759

Pan Amin lento 759 oli reittilento Miamista New Orleansin kautta Las Vegasiin. Koneen nousi ilmaan 9. heinäkuuta 1982 kello 16:07 New Orleansista, jolloin kentän lähellä oli ukkosmyrskyjä. Noin 700 metriä kiitotien jälkeen kone osui puihin 15 metrin korkeudella, jatkoi laskua 681 metrin matkan ja putosi asuinalueelle. Yhteensä 153 ihmistä kuoli, joista 145 oli matkustajia ja miehistöä. National Transportation Safety Board totesi raportissaan onnettomuuden syyksi tuulishearin, johon lentäjä ei pystynyt ajoissa reagoimaan. ==Lähteet== Luokka:Vuoden 1982 lento-onnettomuudet Luokka:Lento- onnettomuudet Yhdysvalloissa Luokka:New Orleansin historia
World Tag Team Championship (WWE)

WWE Raw Tag Team Championship (Entinen WWE Tag Team Championchip) on yhdysvaltalaisessa World Wrestling Entertainment -nimisessä painiorganisaatiossa Smackdown nimisen brändin miesten joukkuemestaruus. Se on toinen miesten joukkuemestaruusvöistä ja vastaavanlainen löytyy Smackdown brändissä Se otettiin käyttöön 3. elokuuta vuonna 2002. Smackdown vyöt on väriltään siniset ja Rawin ovat punaiset. Vuonna 2016 uudet vyöt korvasivat aikaisemman WWE Tag Team Championshipin ja se uudelleennimettiin Raw Tag Team Championship mestaruudeksi samalla säilyttäen aikaisemmat tilastot. Ensimmäisenä miesten WWE Tag Team joukkuemestaruuden voittivat Kurt Angle ja Chris Benoit. Tällä hetkellä joukkuemestarina on The Awesome Truth (The Miz ja R-Truth)WrestleMania XL results: Powell’s live review of night one with The Rock and Roman Reigns vs. Seth Rollins and Cody Rhodes, Rhea Ripley vs. Becky Lynch for the Women’s World ChampionshipViitattu 7.4.2024 . == Historia == 20\. lokakuuta, 2002, No Mercyssä julistettiin ensimmäisiksi mestareiksi Kurt Angle ja Chris Benoit, jotka voittivat 8 miehen turnauksen finaalissa Edgen ja Rey Mysterion. 17\. lokakuuta, 2007, ECW ja SmackDown! ilmoittivat, että painijat molemmista brändeistä voisi esiintyä molemmassa show’ssa. Tämän vuoksi myös titteleitä puolustettiin molemmissa brändeissä. Ensimmäiset mestarit ECW'stä olivat John Morrison ja The Miz, jotka pitelivät mestaruuksia kahdeksan kuukautta. 5. huhtikuuta, 2009 WrestleMania XXV:ssä WWE Tag Team mestarit Carlito ja Primo voittivat World Tag Team mestarit John Morrisonin ja The Mizin, yhdistääkseen tittelit ja mestaruuden nimeksi tuli Unified WWE Tag Team Championship. 16\. elokuuta, Bret Hart esitteli uudet WWE Tag Team mestaruusvyöt silloisille mestareille Hart Dynastylle. WWE ilmoitti, että World Tag Team Championshipia ei tultaisi enää käyttämään. == Tilastoja == Saavutus Mestari(t) (ennätys) Eniten voittanut (tiiminä) The New Day (Kofi Kingston ja Xavier Woods) (4 kertaa) Cesaro ja Sheamus (4 kertaa) Eniten voittanut (yksilönä) Kofi Kingston ja Seth Rollins (6 kertaa) Pisin mestaruuskausi The New Day ( 483 päivää) Lyhyin mestaruuskausi John Cena ja The Miz ( 9 min) Vanhin mestari R-Truth (52 vuotta, 78 päivää) Nuorin mestari Nicholas (10 vuotta) Raskain tiimi The Big Show ja Kane (351 kg) Kevyin tiimi Paul London ja Brian Kendrick (166 kg) == Katso myös == * Luettelo WWE Tag Team -mestareista == Lähteet == * WWE.com == Aiheesta muualla == Luokka:Showpaini
Lakjärvenrahka

Lakjärvenrahka on Kurjenrahkan kansallispuistossa, Varsinais-Suomessa sijaitseva suoalue. Se sijaitsee pääosin Mynämäen kunnassa, tosin suon eteläosa ulottuu Nousiaisten kunnan alueelle. Lakjärvenrahka muodostaa lisäksi yhtenäisen suoalueen sen eteläpuolella sijaitsevan Nousiaisten Lammenrahkan kanssa. == Yleiskuva ja suotyypit == Lakjärvenrahka ja sitä ympäröivät Laidassuo ja Nousiaisten Lammenrahka luokitellaan keidassoiksi, vaikka suotyypille ominaiset rakenteet eivät monin paikoin olekaan näillä soilla selvästi nähtävissä. Esimerkiksi soiden reunaluisut tai laiteet puuttuvat usein kokonaan tai ovat hyvin kapeat. Tämä johtuu pääasiassa siitä, että suot ovat syntyneet kallioisten metsäsaarekkeiden pitkänomaisiin, sokkeloisiin väleihin. Kivennäismaasaarekkeista suurin osa on jäätikkösyntyisiä moreenikumpuja. Osa metsäsaarekkeista on myös säilynyt luonnontilassa. Lakjärvenrahkan pinta-ala on 420 hehtaaria, ja sen pinta on 75 metriä meren pinnan yläpuolella. Suon pinta on luoteeseen kallistunut, joten sen vedet valuvat Mynäjokeen. Lakjärvenrahkan luonnontilaisen, kansallispuistoon kuuluvan osan vallitsevat suotyypit ovat keidas- ja isovarpuräme sekä rahka- ja kalvakkaneva. Puiston ulkopuoliset alueet suosta on ojitettu. Keskimäärin suolla on turvetta 2,7 metrin paksuudelta ja sen pohjamaalajina on pääasiassa hiekka.Tuittila Mynämäen turvevarat, s. 139–141 Geologian tutkimuskeskuksen kartoituksissa Lakjärvenrahka todettiin soveltumattomaksi sekä teolliseen kasvu- että polttoturvetuotantoon.Tuittila Mynämäen turvevarat, s. 154 == Luonto ja nähtävyydet == Lakjärvenrahkan reunoilla sijaitsee yksi puiston merkittävimmistä luontokohteista. Pukkipalon aarniometsä suon itälaidalla on yksi Varsinais-Suomen edustavimmista. Suon koilliskulmassa sijaitsee puolestaan koko suolle nimensä antanut Lakjärven pieni suorantainen järvi, jonka koko on vain noin kolme hehtaaria. Suon länsireunalla on lisäksi yksi allikkoinen tasanne. Tasanteen ympärillä olevat kuivemmat kermit ja kosteammat kuljut ovat myös suuntautuneet melko selvästi. Suoalueelle avautuu komea näköala etelästä Takaniitunvuoren huipulta. Vuoren läheisyydessä on myös tulentekopaikka. Kaikki edellä mainitut nähtävyydet sijaitsevat Kuhankuonon retkeilyreitistön Pukkipalon reitti -rengasreitin varrella, joka kiertää myös Lakjärvenrahkan itäosissa. Linnuston pesimärauhan takaamiseksi polkujen ulkopuolella Lakjärvenrahkan rajoitusalueella liikkuminen on kiellettyä huhtikuun puolivälistä heinäkuun puoliväliin. == Lähteet == * === Viitteet === == Aiheesta muualla == Luokka:Kurjenrahkan kansallispuisto Luokka:Mynämäen suot Luokka:Nousiaisten suot Luokka:Suomen tärkeät lintualueet
Glen Sherley

Glen Milborn Sherley (9. maaliskuuta 1936 – 11. toukokuuta 1978) oli yhdysvaltalainen kantrilaulaja-lauluntekijä, joka uransa aika kirjoitti muun muassa Johnny Cashin tunnetun, vuonna 1968 äänitetyn kappaleen, "Greystone Chapel". Luokka:Yhdysvaltalaiset countrymuusikot Luokka:Vuonna 1936 syntyneet Luokka:Vuonna 1978 kuolleet
Luettelo Ohion kuvernööreistä

Tämä on luettelo Ohion kuvernööreistä. Ohion kuvernööri on Ohion hallinnon päämies ja Ohion asevoimien ylipäällikkö. Kuvernöörillä on velvollisuus valvoa osavaltion lakeja ja valta vahvistaa uudet lait. Lisäksi kuvernöörillä on veto-oikeus Ohion uusiin lakiesityksiin. Kuvernööri valitaan neljän vuoden välein kansanäänestyksellä. Kuvernööreistä Yhdysvaltain presidentteinä ovat toimineet Rutherford B. Hayes ja William McKinley. ==Luettelo== Ohion kuvernööreistä 23 on ollut demokraatteja, 31 republikaaneja, 8 demokraattis- republikaaneja, 5 whigejä, 2 federalisteja ja 1 kansallisrepublikaani. Nimi Virassa Puolue 1803–1807 Demokraattisrepublikaani 1807–1808 Demokraattisrepublikaani 1808–1810 Demokraattisrepublikaani 1810–1814 Demokraattisrepublikaani 1814 Demokraattisrepublikaani 1814–1818 Demokraattisrepublikaani 1818–1822 Demokraattisrepublikaani 1822 Federalisti 1822–1826 Demokraattisrepublikaani 10 1826–1830 Federalisti 11 1830–1832 Kansallisrepublikaani 12 1832–1836 Demokraatti 13 1836–1838 Whig 14 1838–1840 Demokraatti 15 1840–1842 Whig 16 1842–1844 Demokraatti 17 1844 Demokraatti 18 1844–1846 Whig 19 1846–1849 Whig 20 1849–1850 Whig 21 1850–1853 Demokraatti 22 1853–1856 Demokraatti 23 1856–1860 Republikaani 24 1860–1862 Republikaani 25 1862–1864 Republikaani 26 1864–1865 Republikaani 27 1865–1866 Republikaani 28 1866–1868 Republikaani 29 1868–1872 Republikaani 30 1872–1874 Republikaani 31 1874–1876 Demokraatti 32 1876–1877 Republikaani 33 1877–1878 Republikaani 34 1878–1880 Demokraatti 35 1880–1884 Republikaani 36 1884–1886 Demokraatti 37 1886–1890 Republikaani 38 1890–1892 Demokraatti 39 1892–1896 Republikaani 40 1896–1900 Republikaani 41 1900–1904 Republikaani 42 1904–1906 Republikaani 43 1906 Demokraatti 44 1906–1909 Republikaani 45 1909–1913 Demokraatti 46 1913–1915 Demokraatti 47 1915–1917 republikaani 48 1917–1921 Demokraatti 49 1921–1923 Republikaani 50 1923–1929 Demokraatti 51 1929–1931 Republikaani 52 1931–1935 Demokraatti 53 1935–1939 Demokraatti 54 1939–1945 Republikaani 55 1945–1947 Demokraatti 56 1947–1949 Republikaani 57 1949–1957 Demokraatti 58 1957 Republikaani 59 1957–1959 Republikaani 60 1959–1963 Demokraatti 61 1963–1971 Republikaani 62 1971–1975 Demokraatti 63 1975–1983 Republikaani 64 1983–1991 Demokraatti 65 1991–1998 Republikaani 66 1998–1999 Republikaani 67 1999–2007 Republikaani 68 2007–2011 Demokraatti 69 2011–2019 Republikaani 70 2019– Republikaani Lähde: == Lähteet == Luokka:99.3 Yhteiskuntaelämän edustajat * Ohion kuvernöörit
Lammenrahka (Nousiainen)

Lammenrahka on Varsinais-Suomessa sijaitseva suoalue, jonka pohjoisosat kuuluvat Kurjenrahkan kansallispuistoon. Suo sijaitsee suurimmalta osaltaan Nousiaisten kunnan alueella. Osa suosta ja muun muassa Lammenrahkan keskellä sijaitseva Asonlammi-niminen järvi kuuluvat kuitenkin Maskun kuntaan, jonka eksklaaveista yksi ulottuu suolle. Lammenrahka muodostaa lisäksi yhtenäisen suoalueen sen pohjoispuolella sijaitsevan Lakjärvenrahkan kanssa. Kansallispuiston ulkopuolelle jääviltä osiltaan suo on kokonaan ojitettu. Sekä Lammenrahka että Lakjärvenrahka luokitellaan keidassoiksi, vaikka suotyypille ominaiset rakenteet eivät monin paikoin olekaan näillä soilla selvästi nähtävissä. Tämä johtuu pääasiassa siitä, että suot ovat syntyneet kallioisten metsäsaarekkeiden pitkänomaisiin, sokkeloisiin väleihin. Kivennäismaasaarekkeista suurin osa on jäätikkösyntyisiä moreenikumpuja. Lammenrahkan koillisreunalla sijaitsee Takaniitunvuoren korkea mäki, jolta avautuu näköala pohjoiseen Lakjärvenrahkalle. Vuoren läheisyydessä on myös tulentekopaikka. Lammenrahkan Kurjenrahkan kansallispuistoon ulottuva pohjoisosa kuuluu Lakjärvenrahkan rajoitusalueeseen, jolla liikkuminen on linnuston pesimärauhan takaamiseksi kiellettyä huhtikuun puolivälistä heinäkuun puoliväliin. == Lähteet == Luokka:Kurjenrahkan kansallispuisto Luokka:Maskun suot Luokka:Nousiaisten suot
Onkel Kånkel

Onkel Kånkel and his kånkelbär oli ruotsalainen rock-yhtye jonka provokatiivisissa sanoituksissa tehtiin pilaa etenkin homoseksuaaleista, natseista ja vammaisista. Yhtyeen jäsenet esiintyivät naamioituneina ja he käyttivät salanimiä Onkel Kånkel, CP-Sven, Epilepsi-Kurt, Stomi-Bertil ja Arne Tammer. Yhtyeen laulaja ja keulahahmo Håkan Florå kuoli vuonna 2009 sydänkohtaukseen 47 vuoden iässä. Vaikka yhtye sai kotimaassaan runsaasti huomiota se ei saavuttanut juurikaan kaupallista menestystä. Myöhemmin Internet on levittänyt yhtyeen teoksia uusille sukupolville. Yhtyeen albumi Kalle Anka Suger Pung pääsi hetkeksi radiosoittoon, mutta vedettiin sieltä hyvin pian sopimattomien sanoitusten vuoksi. Useimmat yhtyeen esittämistä kappaleista oli väännöksiä muiden tekemistä tunnetuista kappaleista, kuten esimerkiksi Gyllene Tiderin Sommartideristä tehty Homotider. Aftonbladetin haastattelussa on mainittu yhtyeen olleen viikon ajan Ruotsin TOP50 listalla sijalla 46 vuonna 1994. ==Diskografia== *Onkel Kånkels Gyllene Tider (1983, ainoastaan 500 kappaleen painos, julkaistu CD:llä bonusraitojen kera vuonna 1993) *Kalle Anka Suger Pung (1990, ainoastaan 1000 kappaleen painos) *Onkel Kånkels Underbara Värld (1993) *Gammeldags Jul (1994) *Onkel Kånkels fantastiska äfventyr (1999) *Blitzkrieg Blepp http://www.aftonbladet.se/vss/noje/story/0,2789,401144,00.html (2003) *Sälla Toner Vol. 1 (2001) Gamla Demos *Sälla Toner Vol. 2 (2001) Gamla Demos *Sälla Toner Vol. 3 (2001) Gamla Demos ==Lähteet== Luokka:Ruotsalaiset rockyhtyeet
Hirsjärvi (Tammela)

Hirsjärvi on Kanta-Hämeessä Tammelan ja Urjalan välisellä rajalla sijaitseva järvi. == Maantietoa == Se sijaitsee Kokemäenjoen vesistössä Vanajaveden–Pyhäjärven alueen Tarpianjoen valuma-alueella. Valuma-alue on jaettu vielä Kolkanjoen–Kokonjoen valuma-alueeseen, johon lampi kuuluu. Järven pinta-ala on 31 hehtaaria ja sen vedenpinnan korkeus on 127,2 metriä meren pinnan yläpuolella. Se sijaitsee Tammelan ja Urjalan rajamailla, siihen rajautuvia kulmakuntia ja kyliä ovat Hirsjärvenkulma, Kallionkulma ja Keikkala. Ympäristön soita on ojitettu ahkerasti ja niiden kuivatusvesiä tuo kahdeksan ojaa, jotka on ohjattu järveen. Järvi on valuma-alueensa latvajärvi. Sen laskuoja on Luonnonoja, joka virtaa luonnollisesti mutkitellen metsäpurona pohjoisessa kilometrin päässä sijaitsevaan sijaitsevaan Lahmajärveen, joka edelleen laskee Kokonjärven kautta Rutajärveen. Järvi on 1,3 kilometriä pitkä, 450 metriä leveä ja sen rantaviivan pituus on 3,7 kilometriä. Rannat ovat moreenimaata ja etelä- ja pohjoisrantaan rajautuu peltomaata. Järven lähiympäristössä sijaitsee useita maatiloja ja varsin runsaasti vapaa-ajan asuntoja (noin 40). Niille johtaa tiet Tammelan ja Toijalan yhdistävältä yhdystieltä 2846. Tammelan ja Urjalan välinen raja ylittää järven niin, että suurin osa järven eteläosasta kuuluu Tammelaan. == Historiaa == Vuonna 1960 julkaistussa peruskartassa järven itäranta oli melko tyhjä, mutta seuraavassa vuoden 1979 kartassa rantaan on rakennettu runsaasti kesämökkejä. == Lähteet == Luokka:Tarpianjoen valuma-alue Luokka:Tammelan järvet Luokka:Urjalan järvet
Vokologia

Vokologia on tiede, joka tutkii ja harjoittaa ihmisääntä. Sen tutkimuskohteita ovat muun muassa äänen ja puheen tuottaminen ja vastaanottaminen sekä puhesignaalin akustinen rakenne. Vokologian tavoitteisiin kuuluu olennaisesti myös erityisesti ammatissaan paljon puhetta käyttävien henkilöiden äänellisen suorituskyvyn kehittäminen ja analysointi. Vokologiaa voi opiskella Suomessa ainoastaan Tampereen yliopistossa kasvatustieteiden yksikössä. ==Katso myös== *Anne-Maria Laukkanen *Timo Leino *Fonetiikka *Logopedia *Puheterapia *Puheviestintä ==Lähteet== == Aiheesta muualla == * Mitä on vokologia? * Suomen Vokologit ry Luokka:Viestintätieteet
Ketogeneesi

Ketogeneesi on maksan ja munuaisten soluissa tapahtuva prosessi, jossa asetyylikoentsyymi-A:n asetyyliryhmistä muodostetaan asetoasetaattia. Asetoasetaatti hapetetaan entsymaattisesti edelleen betahydroksibutyraatiksi, mutta se voi myös hajota spontaanisti asetoniksi ja hiilidioksidiksi. Näitä ketogeneesin lopputuotteita kutsutaan ketoaineiksi. Ketoaineita muodostuu tavallisesti glukoneogeneesin yhteydessä. Rasvahappojen β-hapettamisessa syntyvää asetyylikoentsyymi-A:ta ei voida glukoneogeneesin käynnissä ollessa hapettaa normaalisti mitokondrioissa, vaan ylimääräisestä asetyylikoentsyymi-A:sta muodostetaan 3-hydroksi-3-metyyligultaryyli- koentsyymi-A-syntaasin katalysoimana 3-hydroksi-3-metyyliglutaryyli- koentsyymi-A:ta (HMG-KoA) ja edelleen mitokondriossa 3-hydroksi-3-metyyligultaryyli-koentsyymi-A-lyaasin (HMG-KoA-lyaasi, HL) katalysoimassa reaktiossa ketoaineita. HMG-KoA on myös mevalonihapon esiaste, siitä muodostetaan kolesterolia ja muita lipidejä. HMG-KoA:ta muodostuu myös leusiinin kataboliatuotteena. ==Patologia== HMG-KoA-lyaasin puute johtaa vaikeaan aivojen kehityshäiriöön. Oireena on 3-metyyliglutakoni- ja 3-metyyliglutaarihappovirtsaisuus. ==Lähteet== Luokka:Metabolia
Francisco de Zurbarán

Francisco de Zurbarán (7. marraskuuta 1598 Fuente de Cantos, Extremadura – 27. elokuuta 1664 Madrid) oli espanjalainen taidemaalari. Zurbarán oli Espanjan barokkimaalauksen mestareita. Francisco de Zurbarán ystävystyi taideopiskelijana Sevillassa aikalaisensa Diego Velásquesin kanssa. Vuodesta 1626 alkaen hän sai runsaasti tilauksia alueen munkkikuntien keskuudesta. Tunnettuja Zurbaránin maalauksia Sevillan kirkoissa ovat Pyhän Dominikuksen kertomuksia, Kirjanoppineita, Kristus ristillä ja Tuomas Akvinolaisen voitto. Teoksesta Pyhän Bonaventuran elämää on osia muun muassa Louvressa. Nämä työt on luonnosteltu voimakkaalla piirrosviivalla ja toteutettu jyrkästi toisistaan erottuvilla väreillä. Zurbarán tunnetaan muun muassa maalausten reliefimäisyydestä, staattisista ja monumentaalisista hahmoista sekä niiden voimakkaan keskittyneestä ilmapiiriatä. Zurbarán oleskeli vuonna 1634 Espanjan hovissa. Se laajensi hänen taidenäkemystään. Sen jälkeen hän maalasi Buen Retiro -palatsiin teoksen Cádizin puolustus ja kymmenen teoksen sarjan Herkuleen urotyöt. Näissä töissä hän käytti vaaleampia värejä ja pehmeämpiä muotoja kuin aikaisemmin ja sijoitti asetelmansa tarkasti mietittyihin maisemiin. Tätä seuraavat 1630-luvun työt, kuten Pyhä Laurentius, ovatkin hänen taiteensa parasta kautta. Hänet tunnetaan uskonnollisista munkkeja, nunnia ja marttyyrejä kuvaavista maalauksistaan sekä asetelmistaan. Zurbaránin käytti hehkuvia värejä, ja korosti usein voimakkaasti valon ja varjon kontrastia. Hänen väriasteikkonsa muuttui hillitymmäksi ja tekotapansa ilmavammaksi myöhäiskauden maalauksissa. Kriitikot leimasivat hänet 1700-luvulla “Espanjan Caravaggioksi”, joka olisi esikuvaansa karkeampi ja proosallinen. Romantiikan aikana Ranskassa häntä taas ihailtiin, mutta pidettiin tuimakatseisten munkkien ja uskoa hehkuvien pyhimysten kuvaajana. Tämä on yksipuolinen näkemys, vaikkakin monet hänen munkkimuotokuvistaan ovatkin mestarillisia. ==Kuvia== Tiedosto:San Serapio, por Francisco de Zurbarán.jpg|Pyhä Serapion, 1628 Tiedosto:La Anunciación, por Francisco de Zurbarán.jpg|Marian ilmestys, 1638 Tiedosto:Francisco de Zurbarán 053.jpg|Franciscus Assisilainen, 1635–1639 Tiedosto:Francisco de Zurbarán 061.jpg|Astia ja kvitteneitä, 1663–1664 ==Lähteet== ==Aiheesta muualla== * Luokka:Espanjalaiset taidemaalarit Luokka:Vuonna 1598 syntyneet Luokka:Vuonna 1664 kuolleet Luokka:Barokkitaiteilijat
Jean Fouquet

Jean Fouquet tai Foucquet (noin 1420–1481)britannica.com: Jean Fouquet oli ranskalainen taidemaalari ja kirjamaalari. Fouquet kuului 1400-luvun ranskalaisen renessanssin suurimpiin mestareihin. Hänen oletetaan olevan miniatyyrimuotokuvien maalauksen keksijä. Fouquet'n maalaukset olivat miniatyyrimaalaukseen perustuvaa hienostunutta hovitaidetta. Hänen tuotannossaan yhdistyi miniatyyrimaalaukseen flaamilaisen realismin ja Italian varhaisrenessanssin piirteitä. Hän sovelsi myös taitavasti perspektiiviä. Fouquet oli ensimmäinen ranskalainen taiteilija, joka matkusti Italiaan 1437 ja tutustui varhaisrenessanssin taiteeseen. Taitavien miniatyyrien ohella hän maalasi taulumaalauksia ja alttarilaitteita, kuten Melunin diptyykin. Tiedosto:Jean Fouquet 006.jpg|Vasen siipi yhdestä Fouquetin tärkeimmistä teoksista eli Melunin diptyykistä, Etienne Chevalier ja hänen suojeluspyhimyksensä pyhä Stefanos. Tiedosto:Fouquet Madonna.jpg|Oikea siipi Melunin diptyykistä, Neitsyt Maria enkelien ympäröimänä. Mariana Kaarle VII:n rakastajatar Agnès Sorel, noin 1450. Tiedosto:Construction du Temple de Jérusalem.jpg|Jerusalemin temppelin rakennus, 1470, kuvitus käsikirjoituksessa. Tiedosto:Mariage de Charles IV le Bel et de Marie de Luxembourg.jpg|Charles IV:n avioliitto, 1455. Kuvitus käsikirjoituksessa. ==Lähteet== ==Aiheesta muualla== Luokka:Ranskalaiset taidemaalarit Luokka:Miniatyyrimaalarit Luokka:Renessanssin taidemaalarit
Medhi Benatia

Medhi Benatia (, s. 17. huhtikuuta 1987 Courcouronnes, Ranska) on marokkolainen jalkapalloilija. Puolustajana pelaava Benatia edustaa qatarilaista Al-Duhailia. Hän on Euroopan pääsarjoissa edustanut muun muassa Udinesea, AS Romaa, Bayern Müncheniä ja Juventusta. == Seurajoukkueura == Benatia siirtyi Ranskan Ligue 2:ssa pelanneeseen Clermontiin kesäkuussa 2008. Hän pelasi joukkueessa kaksikautta, kunnes italialainen Udinese teki Benatian kanssa helmikuussa 2010 viiden vuoden sopimuksen.Moroccan Mehdi Benatia signs five-year contract with Udinese Maroc Football 8.2.2010 Viitattu 15.11.2010 Benatia siirtyi kesällä Udineseen. Hän nousi avauskaudellaan joukkueen avauskokoonpanoon ja pelasi kauden aikana 34 Serie A ottelua, joissa hän teki kolme maalia. Hänen ensimmäinen Serie A ottelu oli 11. syyskuuta 2010 Interiä vastaan. 13\. heinäkuuta 2013 Benatia siirtyi viiden vuoden sopimuksella AS Romaan. Hän riitautui kauden 2013-14 aikana seurajohdon kanssa ja siirtyikin näin elokuussa 2014 Saksan suurseuraan Bayern Müncheniin. Heinäkuussa 2016 Benatia siirtyi italialaiseen Juventukseen vuoden lainalla, joka maksoi 3 miljoonaa euroa. Juventuksella oli osto-optio, jolla Benatia siirtyi pysyvästi Italiaan. == Maajoukkueura == Maajoukkuetasolla Benatia edusti nuorten tasolla muun muassa Ranskan alle 16-vuotiaiden maajoukkuetta, jossa pelasi tuolloin myös Karim Benzema ja Samir Nasri. Sittemmin Benatia on edustanut aikuisten tasolla Marokkoa vuodesta 2008 lähtien. Hän teki ensimmäisen maalinsa Marokon paidassa 4. kesäkuuta 2011 Afrikan kisojen karsintaottelussa Algeriaa vastaan. === Afrikan-mestaruuskilpailut 2012 === Marokko selvitti myös tiensä Afrikan- mestaruuskisoihin karsintojen kautta ja Benatia tuli valituksi vuoden 2012 Afrikan-mestaruuskisoihin. Marokko kuitenkin jäi alkulohkoon. Benatia pelasi turnauksessa kaksi ottelua saatuaan turnauksen aikana kaksi keltaista korttia, jonka myötä hän joutui pelikieltoon viimeisestä ottelusta. == Saavutukset == *Arabian Kultainen pallo **3. sija: 2011Tunisie : Oussama Darragi ballon d’Or arabe StarAfrica.com 10.2.2012 Viitattu 22.2.2012 == Yksityiselämä == Benatian isä on kotoisin Marokosta ja äiti Algeriasta."Lemerre n’y est pour rien…" TelQuel Viitattu 5.9.2010 == Lähteet == == Aiheesta muualla == * Mehdi Benatian tilastot Ligue 1:ssä * National Football Teams Luokka:Marokkolaiset jalkapalloilijat Luokka:Ranskalaiset jalkapalloilijat Luokka:Ranskanmarokkolaiset Luokka:Ranskanalgerialaiset Luokka:Vuonna 1987 syntyneet Luokka:Elävät henkilöt
Chakib Benzoukane

Chakib Benzoukane (s. 7. elokuuta 1986 Marrakech) on marokkolainen jalkapalloilija. Laitapuolustajana pelaava Benzoukane edustaa Bulgarian pääsarjassa pelaavaa Levski Sofiaa. ==Ura== Benzoukane aloitti ammattilaisuransa Marokon pääsarjassa Kawkab Marrakechin riveissä vuonna 2005. Hän pelasi seurassa kaksi kautta ennen siirtymistään Bulgarian pääsarjaan Levski Sofian riveihin vuonna 2007. ==Maajoukkueura== Maajoukkuetasolla Benzoukane on edustanut Marokkoa vuodesta 2009 lähtien. ==Aiheesta muualla== * National Football Teams * Profiili LevskiSofia.info -sivustolla Luokka:Marokkolaiset jalkapalloilijat Luokka:Vuonna 1986 syntyneet Luokka:Elävät henkilöt
Mohammed Berrabeh

Mohammed Berrabeh (s. 2. lokakuuta 1985 Oujda) on marokkolainen jalkapalloilija. Keskikentällä pelaava Berrabeh edustaa Marokon pääsarjassa pelaavaa Wydad Casablancaa. ==Maajoukkueura== Maajoukkuetasolla Berrabeh on edustanut Marokkoa vuodesta 2010 lähtien. Hän pelasi toisen maaottelunsa 5. syyskuuta 2010 Keski-Afrikan tasavaltaa vastaan. ==Aiheesta muualla== * National Football Teams Luokka:Marokkolaiset jalkapalloilijat Luokka:Vuonna 1985 syntyneet Luokka:Elävät henkilöt
Mbark Boussoufa

Moubarak Boussoufa (, s. 15. elokuuta 1984 Amsterdam, Alankomaat) on marokkolainen jalkapalloilija. Keskikentällä pelaava Boussoufa edustaa Venäjän valioliigassa pelaavaa Anži Mahatškalaa. ==Ura== Boussoufa aloitti jalkapalloilun 12-vuotiaana Ajaxin nuorten akatemiassa, josta hän siirtyi 17-vuotiaana Englantiin Chelsean nuorten joukkueeseen. Boussoufa oli kaudella 2003–2004 kirjoilla Chelsean edustuksessa, mutta ei pelannut otteluakaan. Hän siirtyi kesällä 2004 Belgiaan Gentiin, jossa hän kuului joukkueen avausmiehistöön. Toisen kauden päätteeksi Boussoufa palkittiin Soulier d'ébène palkinnolla, joka myönnetään Belgian pääsarjassa pelaavalla parhaalle afrikkalaiselle tai afrikkalaistaustaiselle pelaajalle. Lisäksi hänet palkittiin myös Belgian sarjan parhaaksi pelaajaksi ja vuoden nuoreksi pelaajaksi. ===Anderlecht=== Kahden kauden jälkeen Boussoufa siirtyi kesäkuussa 2006 neljän vuoden sopimuksella Anderlechtiin 3,5 miljoonan euron siirto korvauksella.Boussoufa finalises switch to Anderlecht Morocco Times 7.6.2006 Viitattu 5.9.2010 Kaudet 2008-2009 ja 2009-2010 olivat Boussoufan kannalta menestyksekkäät kun hänet palkittiin kahdesti peräkkäin Soulier d'ébène -palkinnolla, sekä valittiin Belgian pääsarjan parhaaksi pelaajaksi. ===Anži Mahatškala=== 10\. maaliskuuta 2011 Boussoufa siirtyi venäjälle Anži Mahatškalaan. Avausottelunsa hän pelasi Rubin Kazania vastaan 3. huhtikuuta 2011 tultuaan vaihtosta kentälle.Anzhi Makhachkala v FK Rubin Kazan ESPN Soccernet 3.4.2011 4.6.2012 Boussoufa nousi avaukseen jo seuraavassa ottelussa Tom Tomskia vastaan.FK Tom' Tomsk v Anzhi Makhachkala ESPN Soccernet 11.4.2011 4.6.2012 Maalinteossa Boussoufa onnistui ensi kerran kahdeksannessa ottelussaan Lokomotiv Moskovaa vastaan.Lokomotiv Moscow v Anzhi Makhachkala ESPN Soccernet 27.5.2011 4.6.2012 ==Maajoukkueura== Boussoufa on edustanut Marokkoa vuodesta 2006 lähtien. Hän pelasi ensimmäisen maaottelunsa 23. toukokuuta 2006 Yhdysvaltoja vastaan. Boussoufa onnistui tekemään kaksi maalia 9. helmikuuta 2011 pelatussa harjoitusottelussa Nigeriä vastaan.Morocco 3-0 Niger: Atlas Lions Thrash The Mena Thanks To Mbarak Boussoufa Double Goal.com 10.2.2011 Viitattu 10.2.2011 Boussoufa valittiin Marokon joukkueeseen vuoden 2012 Afrikan-mestaruuskisoihin. Hän pelasi turnauksessa kaksi ottelua, TunisiaaMorocco v Tunisia ESPN Soccernet 23.1.2012 Viitattu 4.6.2012 ja NigeriäNiger v Morocco ESPN Soccernet 31.1.2012 Viitattu 4.6.2012 vastaan. Marokon kisat päättyivät alkulohkoon. ==Saavutukset== *Belgian mestaruus: 2007, 2010 *Belgian Supercup: 2007, 2010 *Belgian cup: 2008 Henkilökohtaiset *Soulier d'ébène: 2006, 2009, 2010 *Belgian kultainen kenkä: 2006, 2010 *Belgian sarjan vuoden nuori pelaaja: 2006 *Belgian pääsarjan vuoden pelaaja: 2006, 2009, 2010 ==Lähteet== ==Aiheesta muualla== * National Football Teams Luokka:Marokkolaiset jalkapalloilijat Luokka:Vuonna 1984 syntyneet Luokka:Elävät henkilöt
Adil Hermach

Adil Hermach (, s. 27. kesäkuuta 1986 Nîmes, Ranska) on marokkolainen jalkapalloilija. Keskikentällä pelaava Hermach edustaa ranskalaista Stade Beaucairoisia. == Ura == Hermach aloitti jalkapalloilun synnyinkaupungissaan Nîmes Olympiquessa ja oli kirjoilla edustusjoukkueessa 15-vuotiaana. Hän pelasi myöhemmin ensimmäiset ottelunsa aikuisten tasolla kaudella 2003-2004 Championnat National sarjatasolla. Sittemmin kesällä 2004 Hermach siirtyi RC Lensin reservijoukkueeseen, jossa hän pelasi neljän kauden ajan. Hän oli kaudella 2007-2008 kirjoilla Lensin edustuksessa, mutta ei pelannut otteluakaan vaan siirtyi tammikuussa 2008 belgialaiseen Roeselareen lainalle. Palattuaan takaisin Lensin Hermach nousi joukkueen kokoonpanoihin mukaan. Hän pelasi muun muassa 34 ottelua kaudella 2009-2010. Kesäkuussa 2011 Hermach siirtyi kuuden vuoden sopimuksella Saudi-Arabian valioliigassa pelaavaan Al- Hilaliin. Hän lähti seurasta tammikuussa 2014 ja on sen jälkeen pelannut Arabiemiraateissa ja Ranskassa. === Maajoukkueura === Hermach on pelannut Marokon maajoukkueessa vuosina 2008–2014 yhteensä 24 ottelua. Hän pelasi ensimmäisen maaottelunsa 26. maaliskuuta 2008 Belgiaa vastaan. Vuoden 2012 Afrikan-mestaruuskilpailuissa Hermach pelasi Gabonia ja Nigeriä vastaan. Vuoden 2013 Afrikan-mestaruuskilpailuissa hän pelasi Angolaa vastaan. Molemmat Marokon kisat päättyivät alkulohkoon. == Lähteet == == Aiheesta muualla == * Adil Hermachin tilastot Ligue 1:ssä * Hermach Al-Hilalin sivustolla Luokka:Marokkolaiset jalkapalloilijat Luokka:Ranskalaiset jalkapalloilijat Luokka:Ranskanmarokkolaiset Luokka:Vuonna 1986 syntyneet Luokka:Elävät henkilöt